SINJ TE TREBA, PRIDRUŽI SE CIVILNOJ ZAŠTITI GRADA SINJA!!

Sinj te treba! Pridruži se postrojbi civilne zaštite za opće namjene ili postani povjerenik ili zamjenik povjerenika u svome naselju!
Uključite li se u civilnu zaštitu Grada Sinja bolje ćete se upoznati s rizicima i opasnostima koje prijete gradu i građanima te ćete se educirati kako najbolje možete pomoći sebi, svojoj obitelji, susjedima i prijateljima.
Svaki građanin dužan je brinuti se za svoju osobnu sigurnost i zaštitu te provoditi mjere osobne i uzajamne zaštite te je pozvan sudjelovati u aktivnostima sustava civilne zaštite.
Postrojba civilne zaštite opće namjene  Grada Sinja organizirana je za Grad Sinj i ima 6 skupina po 10 ljudi i zapovjednika i zamjenika zapovjednika, dok su povjerenici i zamjenici povjerenika ustrojeni da se na svakih 300 stanovnika imenuje jedan Povjerenik i jedan zamjenik povjerenika.
Postrojbe se popunjavaju se raspoređivanjem vojnih obveznika i drugih zainteresiranih građana tako da se građani pozovu na intervju, obavijeste o pravima i obvezama u vezi s rasporedom u postrojbe, utvrdi im se raspored i utemelji evidencijski karton pripadnika postrojbe. Raspoređeni pripadnici uvode se u evidenciju obveznika civilne zaštite.
Ured Grada Sinja koje je u nadležnosti civilna zaštita poziva sve zainteresirane sugrađanke i sugrađane s prebivalištem na području Grada Sinja da postanu pripadnice i pripadnici postrojbi civilne zaštite opće namjene. 
Zainteresirani se mogu javiti na adresu: 

civilna.zastita@sinj.hr

O civilnoj zaštiti:
Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama te otklanjanje posljedica terorizma i ratnih razaranja.
Sustav civilne zaštite od interesa je za svaku državu i njenu sigurnost! Djeluje kako bi zaštitio ljude i imovinu od posljedica velikih nesreća i katastrofa.

Rizici za Sinj

Procjena rizika od velikih nesreća za područje Grada Sinja prepoznaje sedam rizika: potres, poplava, ekstremne hladnoće i snijeg, suša, pucanje brane Peruća, ekstremne temperature te
epidemije i pandemije.
Nažalost, u 2020. godini ostvarila se jedna od prijetnji prepoznatih u procjeni rizika, a to je bila  epidemija i pandemija SARS COVID 19, 

Postrojbe civilne zaštite opće namjene u potresu i epidemiji

Nakon proglašenja epidemije i pandemije u ožujku 2020. pripadnici postrojbe i povjerenici su bili angažirani na provođenju mjera zaštite od epidemije i pandemije - formirani su timovi za obilaske javnih parkova, igrališta, otvorenih trgovina i tržnica na kojima se provode propisane protuepidemijske mjere. 
Materijalna prava mobiliziranih pripadnika uređena su Uredbom o načinu i uvjetima za ostvarivanje materijalnih prava mobiliziranih pripadnika postrojbi civilne zaštite za vrijeme sudjelovanja u aktivnostima u sustavu civilne zaštite.
Osim toga, Grad Sinj je putem Ureda Grada pripadnicima civilne zaštite osigurao osobnu zaštitnu opremu te ih uputio na osposobljavanje za rad u postrojbi.
